Ҟабарда-Балкариатәи Академиатә ансамбль "Кабардинкеи" Аԥсны жәлар рыкәашара Аҳәынҭқарратә ансамбль "Кавкази" Аҟәа еицықәгылеит нанҳәа 15, зхатәгәаԥхарала еибашьуаз рымш азгәаҭараан.
Қырҭтәыла амилаҭтә гвардиа Аԥсны Аҳәынҭқарра аҵакырадгьыл иалалеит 1992 шықәса нанҳәа 14 рзы.
Фазиль Искандер иҩымҭа афырхаҵа хада ианшьа Сика (Сандро Чагьамтәи) Аҟәа нхара ҳәа данисуаз иалихит иқыҭа Чагьам игәалазыршәоз аҳаракыра ҭыԥ. Иахьа Сандро Чагьамтәи иҩны аҭагылазаашьа зеиԥшроу еилыркаарц азы уахь имҩахыҵит Sputnik акорреспондентцәа Амра Амҷԥҳа, Томас Ҭҳаиҵыкә.
Бармышь ақыҭан инхо Сулико Кәарҷелиа- Нанба дазааҭгылеит асыӡбал аҟаҵашьа.
Ашәарыцаратә бызшәа, абна бызшәа ҳәа изышьҭоу рхы ишадырхәоз атәы еилылкаауан Sputnik аналитик Нонна Ҭхәазԥҳа ашәарыцара иадҳәалоу аҵасқәа ҭызҵаауа Аполлон Шьынқәба иҿы.
Аԥсуа бызшәала раԥхьатәи аԥсуара иазку амультипликациатә сериал аус адулара хыркәшоуп аҳәынҭқарратә бызшәатә политиказы Аԥсны Аҳәынҭқарратә еилакы аҟны. Абри атәы ҳзеиҭалҳәеит апроект аиҭагаҩ Наала Хьециаԥҳа.
Аԥсадгьыл ахь ахынҳәразы Аилак аиҳабы Беслан Дбар дазааҭгылеит мызкы иалагӡаны иусруаҟны имҩаԥигаз аҭҵаарақәеи, ааигәа Ҭырқәтәылаҟа ицара зызкуи ртәы.